Hugo Eckener
Store norske leksikon,Teknologi og industri,Transport,Luftfart,Biografier i luftfart
Hugo Eckener var en tysk luftskipsfører og -konstruktør. Han ledet den første flygningen rundt jorden i et luftskip.
Karriere Eckener var fra 1920 i direksjonen for Zeppelin-selskapet, og i 1924 førte han zeppelineren ZR-III (som ble bygd for USA som krigserstatning og senere fikk navnet Los Angeles) fra Friedrichshafen til Lakehurst i New Jersey, USA. Han ble senere kaptein på Graf Zeppelin, som fløy kommersielt over Atlanterhavet mer enn 100 ganger og som i tidsrommet 8.–29. august 1929 foretok den første verdensomflygningen med luftskip. Ferden med Graf Zeppelin gikk fra Lakehurst via Friedrichshafen, Tokyo og Los Angeles tilbake til Lakehurst på 21 dager, 7 timer og 31 minutter.Eckener nektet å samarbeide med nazistene, som fratok ham kommandoen kort tid før Hindenburg-katastrofen. Forfatterskap Eckener publiserte selvbiografien Im Zeppelin über Länder und Meere (1949). Les mer i Store norske leksikon luftskip Graf Zeppelin